Llwybr 2 (2025)- Canllaw a Chwestiynau’r Cais

Mae'r ddogfen hon yn nodi'r cwestiynau rydyn ni'n eu gofyn yn ein cais ac yn rhoi rhywfaint o gyngor ar yr hyn rydyn ni'n edrych amdano yn eich atebion.

Gwnewch yn siŵr eich bod chi wedi darllen [Canllaw Llwybr 2](https://www.taith.cymru/canllaw-rhaglen/llwybr-2-2025-tudalen-1/) cyn i chi ddechrau'r cais, fel eich bod yn deall y Llwybr a'r hyn rydyn ni am ei ariannu. Mae’r canllaw yn cynnwys gwybodaeth ar gymhwysedd, a'r prosesau ymgeisio, asesu a dyfarnu. Gwnewch yn siŵr hefyd eich bod yn darllen ein [strategaeth](https://www.taith.cymru/amdanom/ein-strategaeth/) gan ei bod yn sail i bopeth a wnawn yn Taith ac mae cwestiynau'r cais wedi'u halinio'n agos â hi.

Y dyddiad cau ar gyfer ceisiadau yw **12yp ar 6ed o Dachwedd 2025.**

Os oes gennych chi anghenion ychwanegol sy'n golygu ei bod yn anodd i chi lenwi ffurflen gais ar-lein, cysylltwch â thîm Taith a byddwn ni’n trafod opsiynau eraill.

Mae terfyn uchaf o 400 gair ar gyfer pob cwestiwn, ond nid yw hyn yn golygu bod yn rhaid i chi ddefnyddio'r holl 400 gair os ydych chi eisoes wedi cynnwys yr holl wybodaeth allweddol. Nid oes angen i chi boeni am sillafu na gramadeg, ac mae bwledi byr yn iawn cyn belled â'ch bod chi'n ateb y cwestiwn yn llawn.

Cwestiynnau

1. Rhowch grynodeb o'ch prosiect arfaethedig. Os byddwch chi’n llwyddo i dderbyn cyllid, byddwn ni’n defnyddio'r wybodaeth hon mewn unrhyw gyhoeddusrwydd a gynhyrchwn ni am eich prosiect (50 gair ar y mwyaf).

Rhowch ddisgrifiad byr o'ch prosiect mewn uchafswm o 50 gair.

2. Pa thema/themâu mae eich prosiect yn cyd-fynd â nhw?

* cynaliadwyedd a newid hinsawdd
* amrywiaeth a chynhwysiant
* datblygiadau mewn addysg

Dewiswch pa un o'r themâu y mae eich prosiect yn mynd i'r afael â nhw.

3. Beth yw’r bwlch, mater neu flaenoriaeth sector mae’r prosiect yn ymdrin â nhw?

Mae Llwybr 2 yn ariannu prosiectau rhyngwladol wedi'u harwain gan Gymru sy'n mynd i'r afael ag angen clir o fewn y sector perthnasol i wella addysg yng Nghymru.

**Yn eich ateb:**

* esboniwch yn glir beth yw'r blwch, problem neu flaenoriaeth sector
* dangoswch sut y gwnaethoch chi nodi'r angen hwn - gallwch gynnwys adborth gan randdeiliaid, neu fewnwelediadau o'ch profiad eich hun yn y sector
* esboniwch beth allai ddigwydd os na chaiff ei drin
* os yw'n berthnasol, cyfeiriwch at strategaethau neu bolisïau Llywodraeth Cymru sy'n tynnu sylw at yr angen hwn

4. Beth yw allbwn eich prosiect arfaethedig? Sut mae hyn yn mynd i'r afael â’r bwlch, mater neu flaenoriaeth a nodoch chi uchod?

Dylai allbynnau prosiectau fod yn effeithiol, ac yn werthfawr i sefydliadau eraill a'r sector(au) ar draws Gymru. Mae enghreifftiau o allbynnau prosiect yn cynnwys (ond heb fod yn gyfyngedig i) adnoddau/pecynnau cymorth, model neu ddull newydd, deunyddiau hyfforddi/addysgu neu adnodd digidol. Esboniwch yn glir beth yw'ch allbwn arfaethedig a sut bydd yn mynd i'r afael yn benodol â'r bwlch, y broblem neu'r flaenoriaeth sector rydych chi wedi'i adnabod.

5. A yw allbwn y prosiect yn newydd neu a fydd yn adeiladu ar ddeunydd / gwaith sy'n bodoli eisoes (naill ai o fewn eich sefydliad neu o fewn eich sector)? Os yw allbwn y prosiect yn adeiladu ar waith / deunydd presennol, eglurwch sut bydd cyllid Taith yn galluogi gwelliant / datblygiad sylweddol.

Gall prosiectau fod yn newydd, neu gallan nhw ddatblygu gwaith sy'n bodoli eisoes.

**Os yw eich prosiect yn newydd:**

* esboniwch sut rydych chi'n gwybod nad yw prosiect, adnodd neu offeryn tebyg eisoes yn bodoli yng Nghymru

**Os yw'r prosiect yn seiliedig ar waith sy'n bodoli eisoes/ar y gweill:**

* disgrifiwch y gwaith presennol neu barhaus yn fanwl, gan gynnwys ei bwrpas, ei gynulleidfa, a'i ganlyniadau hyd yn hyn
* esboniwch yn glir sut y bydd eich prosiect arfaethedig yn ychwanegu gwerth ac yn datblygu'r gwaith hwn ymhellach, fel gwneud gwelliannau neu ddod â syniadau newydd

6. Sut byddwch chi’n lledaenu (rhannu) allbwn eich prosiect a phwy yw eich cynulleidfa darged?

Agwedd allweddol ar Lwybr 2 yw'r gofyniad bod allbynnau prosiectau yn cael eu rhannu. Rhaid i weithgareddau lledaenu fod yn addas ac yn hygyrch i'r sector(au).

**Esboniwch:**

* **Sut byddwch chi’n lledaenu'r allbwn -** Gallai hyn gynnwys cynnal digwyddiadau fel cynadleddau, gweithdai neu weminarau; cyflwyno sesiynau hyfforddi; cyhoeddi adnoddau ar blatfform ar-lein fel pecynnau cymorth, adroddiadau neu fideos.
* **Gyda phwy fyddwch chi’n ei rannu. -** Nodwch y cynulleidfaoedd, sefydliadau neu sectorau penodol a fydd yn cael mynediad at eich allbynnau. Gall y rhain gynnwys staff o'ch sefydliad eich hun a sefydliadau partner; gweithwyr proffesiynol y sector; addysgwyr neu ymarferwyr; grwpiau ieuenctid/sefydliadau cymunedol; ysgolion neu awdurdodau lleol.

7. Beth fydd effaith hirdymor eich prosiect ar gyfer eich sector ac ar gyfer addysg/dysgu yng Nghymru?

Dylai prosiectau Llwybr 2 ddod â buddion parhaol ac effaith sylweddol ar addysg yng Nghymru. Mae prosiectau’n gyfle ar gyfer newid hirdymor, meithrin gallu, a datblygiad ledled y sector. Rhowch fanylion am y manteision parhaol a ragwelir ar gyfer eich sector yng Nghymru ac esboniwch sut bydd yr allbwn a grëwch yn cael ei ddefnyddio unwaith bydd y prosiect wedi'i gwblhau.

Mae buddion/effaith ar gyfer y partner(iaid) rhyngwladol yn werth ychwanegol ond nid ydynt yn ofyniad mewn prosiectau Llwybr 2.

8.Pwy yw eich partner(iaid) rhyngwladol a pham ydych chi wedi eu dewis nhw?

Mae Taith Llwybr 2 yn ariannu prosiectau na fyddent yn bosibl heb fewnbwn y partner(iaid) rhyngwladol, ac felly mae'n rhaid eu henwi ar y cam ymgeisio.

**Yn eich ateb:**

* esboniwch pam eich bod wedi dewis eich partner(iaid) rhyngwladol
* rhowch fanylion cefndir y sefydliad(au) partner yn y thema a ddewiswyd
* esboniwch pam na ellir cyflawni'r prosiect hebddyn nhw a pha werth y byddan nhw'n ei ychwanegu e.e. darparwch hanes o'u profiad sy'n eu gwneud yn bartner addas ar gyfer y prosiect hwn a/neu grynodeb o'r trafodaethau y gallech fod wedi'u cael eisoes gyda nhw am eich cydweithrediad arfaethedig.

9. Pam nad yw'n bosibl datblygu'r prosiect gyda phartner yng Nghymru/y DU?

Dylai partneriaid rhyngwladol gyfrannu at ddatblygiad y prosiect mewn ffyrdd na allai sefydliadau yng Nghymru/y DU. Eglurwch beth rydych chi wedi'i wneud i wirio nad yw'r arbenigedd sydd ei angen i ddatblygu'r prosiect eisoes ar gael yng Nghymru na'r DU.

10. Esboniwch sut byddwch chi’n rheoli'r prosiect.

Darparwch gynllun strwythuredig a thryloyw ar gyfer sut y bydd y prosiect a'i gyllid yn cael eu rheoli'n effeithiol o fewn eich sefydliad gan gynnwys manylion:

* staff allweddol a fydd yn gyfrifol am gyflawni'r prosiect
* prosesau ar gyfer monitro cynnydd y prosiect
* sut y byddwch yn sicrhau atebolrwydd a gwneud penderfyniadau effeithiol drwy gydol y prosiect
* manylion perthnasol am brofiad blaenorol o reoli prosiect tebyg i amlygu eich gallu a'ch profiad

Cyllideb y prosiect

Er mwyn dyfarnu cyllid, rhaid iddo fod yn glir faint rydych chi'n bwriadu ei wario ar bob elfen a sut mae pob cost yn cysylltu â chyflawniad ac allbwn eich prosiect. Rhowch gymaint o fanylion â phosibl.

**Bydd costau sydd wedi'u cynnwys yn y gyfrifydd grant nad ydynt wedi'u cyfiawnhau yn y ffurflen gais yn cael eu tynnu yn ystod yr asesiad.**

Cyfeiriwch at ganllaw rhaglen Llwybr 2 2025 am wybodaeth fanwl am gyfraddau grant a beth sy'n cyfrif fel costau cymwys ac anghymwys.

I'ch helpu i ateb y cwestiwn hwn, gweler enghraifft [yma](https://www.taith.wales/wp-content/uploads/2025/09/P2-Budget-Example-CYM.docx)..

11. Rhowch esboniad am y cyllid rydych chi wedi gwneud cais amdano yn y cyfrifydd grant ar gyfer **symudedd**. Rhowch drosolwg byr hefyd o'r gweithgareddau rydych chi'n bwriadu eu gwneud yn ystod pob symudedd.

Rhowch gyfiawnhad clir ar gyfer pob cyfranogwr a gofnodwyd yn y tabiau **‘Symudedd Staff’** a **‘Symudeddau Grŵp Dysgwyr’** (mewnol ac allanol) yn eich cyfrifydd grant. Rhaid i chi gynnwys esboniad o’u rôl yn ystod y symudedd a pham mae eu cyfranogiad yn hanfodol i ddatblygiad y prosiect a’r allbwn. Rhowch fanylion hefyd am eich gweithgareddau arfaethedig yn ystod y symudedd.

Nid oes angen i chi fanylu ar gostau’r symudeddau yn yr adran hon gan eu bod yn gostau uned, a fydd yn cael eu pennu gan y wybodaeth a fewnbynnwch i’r gyfrifydd grant.

12. Rhowch esboniad am y cyllid rydych chi wedi gofyn amdano yn y cyfrifydd grant o fewn pob categori:

Costau staff

Mae 'costau staff' yn gyfraniad at y costau staff sydd eu hangen i alluogi'r prosiect i ddigwydd. Mae’r adran hon yn ymwneud â chostau staff eich sefydliad a’ch partneriaid (Cymreig a rhyngwladol) yn unig. Dylech chi ychwanegu costau ar gyfer ymgynghorwyr allanol at yr adran Rheoli a Gweithredu'r Prosiect.

Dylech chi darparu manylion ar gyfer pob aelod o staff sydd wedi'i restru o fewn tabiau **‘Costau staff Cymru’** a **‘Costau staff Rhyngwladol’** y cyfrifydd grant. Dylech chi esbonio'n glir rôl pob aelod o staff a'u cyfranogiad penodol at y prosiect.

Rheoli a gweithredu'r prosiect

Mae 'Costau rheoli a gweithredu'r prosiect' yn gyfraniad at gostau i alluogi'r prosiect a'r gweithgareddau i ddigwydd.

Dylech chi gyfiawnhau pob cost rydych chi wedi gofyn amdano ar gyfer rheoli’r prosiech yn tabiau **‘Rheoli a gweithredu Cymru’** a **‘Rheoli a gweithredu Rhyngwladol’** yn y cyfrifydd grant yn glir.

### Eglurwch pam mae pob gwariant yn angenrheidiol i lwyddiant y prosiect a chreu’r allbwn.

### Lledaenu

Mae 'Costau lledaenu' yn gyfraniad at gostau rhannu a lledaenu allbwn y prosiect ar draws y sector(au) yng Nghymru ac yn rhyngwladol.

 Dylech chi gyfiawnhau pob cost rydych chi wedi gofyn amdano ar gyfer lledaenu yn tabiau **‘Rheoli a gweithredu Cymru’** a **‘Rheoli a gweithredu Rhyngwladol’** yn y cyfrifydd grant yn glir.

Eglurwch pam mae pob gwariant yn angenrheidiol i ledaenu'r prosiect a'r allbwn yn llwyddiannus.

13. Beth fyddwch chi'n ei wneud i liniaru effaith amgylcheddol eich prosiect? Lle nad yw opsiynau teithio gwyrdd yn bosibl, cynhwyswch fanylion arferion cynaliadwy eraill byddwch chi’n  rhoi ar waith.

Mae Taith wedi ymrwymo i sicrhau bod y rhaglen mor gynaliadwy â phosibl. Os ydych chi'n bwriadu defnyddio teithio gwyrdd, rhowch fanylion yn eich ateb. Os nad yw opsiynau teithio gwyrdd yn bosibl, nodwch pam lai. Eglurwch hefyd bopeth arall y byddwch chi'n ei wneud i sicrhau bod eich prosiect mor gynaliadwy â phosibl.